Avis juridique important

|

31972H0384

72/384/ΕΟΚ: Σύσταση της Επιτροπής, της 31ης Οκτωβρίου 1972, που απευθύνεται στην κυβέρνηση της Ομοσπονδιακής Δημοκρατίας της Γερμανίας σχετικά με το σχέδιο διάταξης περί εφαρμογής του κανονισμού αριθ. 117/66/ΕΟΚ καθώς και του κανονισμού (ΕΟΚ) αριθ. 1016/68

Επίσημη Εφημερίδα αριθ. L 258 της 16/11/1972 σ. 0022 - 0022

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Σημαντική ανακοίνωση νομικού περιεχομένου

|

52005SC0148

Σύσταση για γνωμη του Συμβουλιου κατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 Για το επικαιροποιημένο πρόγραμμα σταθερότητας της Φινλανδίας, 2004-2008 (υποβάλλεται από την Επιτροπή)  /* SEC/2005/0148 τελικό */

	Βρυξέλλες, 2.2.2005SEC(2005) 148 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 Για το επικαιροποιημένο πρόγραμμα σταθερότητας της Φινλανδίας, 2004-2008(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών[1] , ορίζει ότι τα κράτη μέλη που συμμετέχουν στο ενιαίο νόμισμα υποχρεούντο να υποβάλουν προγράμματα σταθερότητας στο Συμβούλιο και την Επιτροπή έως την 1η Μαρτίου 1999. Σύμφωνα με το άρθρο 5 του εν λόγω κανονισμού το Συμβούλιο όφειλε να εξετάσει το εκάστοτε πρόγραμμα σταθερότητας με βάση τις εκτιμήσεις της Επιτροπής και της επιτροπής του άρθρου 114 της συνθήκης (Οικονομική και Δημοσιονομική Επιτροπή). Βάσει σύστασης της Επιτροπής και μετά από διαβουλεύσεις με την Οικονομική και Δημοσιονομική Επιτροπή, το Συμβούλιο, μετά την εξέταση του προγράμματος, εξέδωσε γνώμη. Σύμφωνα με τον κανονισμό, τα κράτη μέλη πρέπει να υποβάλλουν ετησίως επικαιροποιημένα προγράμματα σταθερότητας τα οποία μπορούν, επίσης, να εξεταστούν από το Συμβούλιο σύμφωνα με τις ίδιες διαδικασίες.Το πρώτο πρόγραμμα σταθερότητας της Φινλανδίας για την περίοδο 1998-2002 υποβλήθηκε στις 7 Σεπτεμβρίου 1998 και εξετάσθηκε από το Συμβούλιο στις 12 Οκτωβρίου 1998. Έκτοτε υποβλήθηκαν κατ' έτος επικαιροποιημένα προγράμματα. Η Φινλανδία υπέβαλε το πλέον πρόσφατο επικαιροποιημένο πρόγραμμα σταθερότητας στις 2 Δεκεμβρίου 2004. Οι υπηρεσίες της Επιτροπής προέβησαν σε τεχνική αξιολόγηση του εν λόγω επικαιροποιημένου προγράμματος λαμβάνοντας υπόψη τα πορίσματα των φθινοπωρινών οικονομικών προβλέψεων των υπηρεσιών της Επιτροπής το 2004, καθώς και τον Κώδικα Δεοντολογίας[2], την κοινή μεθοδολογία υπολογισμού της δυνητικής παραγωγής και των κυκλικά προσαρμοσμένων αποτελεσμάτων, τις συστάσεις των Γενικών προσανατολισμών οικονομικής πολιτικής για την περίοδο 2003-2005 και τις αρχές που θεσπίζονται με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 27ης Νοεμβρίου 2002 για την ενίσχυση του συντονισμού των δημοσιονομικών πολιτικών[3] και κατέληξαν στα ακόλουθα συμπεράσματα:-  Στις 2 Δεκεμβρίου 2004 η κυβέρνηση της Φινλανδίας ενέκρινε το επικαιροποιημένο πρόγραμμα σταθερότητας και το υπέβαλε προς ενημέρωση στο Κοινοβούλιο της χώρας, όπως είχε πράξει και με τα προηγούμενα επικαιροποιημένα προγράμματα. Το επικαιροποιημένο πρόγραμμα σταθερότητας καλύπτει την περίοδο 2004-2008. Το πρόγραμμα συμμορφώνεται γενικά με τον κώδικα δεοντολογίας, ωστόσο δεν έχουν υποβληθεί ορισμένες από τις βασικές μεταβλητές.-  Το μακροοικονομικό σενάριο του προγράμματος προβλέπει ότι, χάρη στην ευρωστία της εγχώριας ζήτησης, η οικονομία θα αναπτυχθεί με ρυθμό πάνω από 3% το 2004 ο οποίος θα υποχωρήσει σε 2,8% το 2005. Ο μέσος ρυθμός ανάπτυξης της τάξεως του 2,5% που προβλέπεται για ολόκληρη την περίοδο του προγράμματος φαίνεται μάλλον επιφυλακτικός. Οι βραχυπρόθεσμες προβλέψεις είναι κάπως χαμηλότερες από τις φθινοπωρινές προβλέψεις των υπηρεσιών της Επιτροπής το 2004, ενώ και οι μεσοπρόθεσμες προβλέψεις βάσει της δυνητικής παραγωγής που περιλαμβάνονται στο πρόγραμμα είναι χαμηλότερες από το αναπτυξιακό δυναμικό όπως το υπολογίζουν οι υπηρεσίες της Επιτροπής.-  Βασικός δημοσιονομικός στόχος πολιτικής της κυβέρνησης είναι να διατηρηθούν τα δημόσια οικονομικά της κεντρικής κυβέρνησης και της τοπικής αυτοδιοίκησης σε σχεδόν ισοσκελισμένη κατάσταση. Με τακτικά πλεονάσματα στα ταμεία κοινωνικής ασφάλισης, το αποτέλεσμα της γενικής κυβέρνησης θα εμφανίσει ετήσιο πλεόνασμα πλησίον του 2% του ΑΕΠ. Σύμφωνα με την πολιτική αυτή, η ισοσκέλιση του αποτελέσματος της γενικής κυβέρνησης, σε όρους εθνικών λογαριασμών, πρέπει να επιτευχθεί στα τέλη της κυβερνητικής θητείας, δηλαδή το 2007. Προκειμένου να επιτευχθεί ο στόχος αυτός, η κυβέρνηση ενέκρινε τον Μάιο του 2003 ετήσια όρια δαπανών για την περίοδο 2004-2007. Βάσει των ορίων αυτών, οι συνολικές δαπάνες της κεντρικής κυβέρνησης επιτρέπεται να αυξηθούν σχεδόν κατά 1% κατά μέσο όρο ετησίως σε πραγματικούς όρους κατά την υπόψη περίοδο. Καθώς το μεγαλύτερο μέρος της αύξησης των δαπανών έχει συγκεντρωθεί στο 2004, τα περιθώρια ελιγμών εντός των ανώτατων ορίων που έχουν θεσπιστεί είναι μικρότερα για το δεύτερο μέρος της κυβερνητικής θητείας. Σε σύγκριση με το προηγούμενο επικαιροποιημένο πρόγραμμα, οι προβλέψεις ως προς το πλεόνασμα γενικής κυβέρνησης για την περίοδο 2004-2007 παραμένουν σχεδόν αμετάβλητες.-  Μολονότι η Φινλανδία θα διατηρήσει ένα ευνοϊκό πλεόνασμα στον δημόσιο τομέα, το δημοσιονομικό αποτέλεσμα ενδέχεται να είναι χειρότερο από το προβλεπόμενο εξαιτίας του ότι η βασική δημοσιονομική τάση που παρουσιάζεται στο επικαιροποιημένο πρόγραμμα περιλαμβάνει εν μέρει μόνον τις ύψους 1,7 δισεκατ. ευρώ φορολογικές περικοπές που ισοδυναμούν με 1,2% του ΑΕΠ και συμπληρώνουν την διάρκειας δυόμισι ετών γενική συλλογική σύμβαση εργασίας που συνάφθηκε στα τέλη Νοεμβρίου 2004. Καθώς δεν έχουν ανακοινωθεί σχέδια για μείωση των δαπανών την περίοδο 2005-2007, το έλλειμμα της κεντρικής κυβέρνησης μεταξύ 2005 και 2007 θα είναι μεγαλύτερο από ό,τι αναφέρεται στο πρόγραμμα, εκτός εάν ληφθούν μέτρα αύξησης των εσόδων, πράγμα το οποίο, επίσης, θα συμβάλλει στη μείωση του πλεονάσματος γενικής κυβέρνησης. Η κυβέρνηση εκτιμά ότι η συλλογική σύμβαση εργασίας σε συνδυασμό με τις φορολογικές περικοπές θα επιφέρει μείωση του πλεονάσματος γενικής κυβέρνησης κατά 0,3 εκατοστιαίες μονάδες, στο 1,9% περίπου του ΑΕΠ το 2007. Ωστόσο, η κυβέρνηση θεωρεί ότι η εν λόγω δέσμη μέτρων θα ενισχύσει τον δυναμισμό της οικονομίας καθώς θα βελτιώσει το αναπτυξιακό δυναμικό και τη δημιουργία απασχόλησης και με τον τρόπο αυτόν θα αυξήσει την ικανότητα αύξησης των εσόδων. Με βάση την εν λόγω εκτίμηση όσον αφορά τους κινδύνους, ο δημοσιονομικός προσανατολισμός του προγράμματος είναι επαρκής για την επίτευξη του μεσοπρόθεσμου στόχου που καθορίζεται στο Σύμφωνο Σταθερότητας και Ανάπτυξης, δηλαδή την επίτευξη σχεδόν ισοσκελισμένης δημοσιονομικής θέσης την περίοδο 2004-2008. Παρέχει δε επαρκές περιθώριο ασφαλείας ώστε το έλλειμμα να μην υπερβεί την τιμή αναφοράς 3% του ΑΕΠ υπό κανονικές συνθήκες μακροοικονομικών διακυμάνσεων την περίοδο 2004-2008.-  Ο δείκτης ακαθάριστου χρέους της γενικής κυβέρνησης προβλέπεται ότι θα παραμείνει αρκετά κάτω από το 60% του ΑΕΠ και ότι θα ακολουθήσει πτωτική τροχιά ολόκληρη την περίοδο που καλύπτει το πρόγραμμα. Το τρέχον πρόγραμμα προβλέπει μείωση του δείκτη χρέους από 44,6% του ΑΕΠ το 2004 σε περίπου 41% του ΑΕΠ έως το 2008. Σε σύγκριση με το προηγούμενο επικαιροποιημένο πρόγραμμα, το τρέχον προβλέπει ότι ο δείκτης χρέους προς το ΑΕΠ θα είναι αισθητά χαμηλότερος από το 2005 και μετά χάρη στον υψηλότερο ρυθμό αύξησης του ονομαστικού ΑΕΠ, στα χαμηλότερα επίπεδα δανεισμού της κεντρικής κυβέρνησης, στις μικρότερες πληρωμές τόκων και στις μεγαλύτερες φορολογικές εισπράξεις. Το προηγούμενο επικαιροποιημένο πρόγραμμα προέβλεπε ότι ο δείκτης χρέους προς το ΑΕΠ θα παρέμενε σχεδόν σταθερός κάτω από το 45% του ΑΕΠ την περίοδο 2004-2007, σε σύγκριση με την τρέχουσα εκτιμώμενη μείωση η οποία πλησιάζει τις 3εκατοστιαίες μονάδες.-  Το πρόγραμμα επανεξετάζει το πρόγραμμα διαρθρωτικών μεταρρυθμίσεων της κυβέρνησης το οποίο εστιάζεται στη βελτίωση της διατηρησιμότητας του δημόσιου τομέα με την εφαρμογή της μεταρρύθμισης στον τομέα των συντάξεων από το 2005. Η μεταρρύθμιση αυτή, που έπεται άλλων προγενέστερων μέτρων, προβλέπεται ότι θα αυξήσει το ηλικιακό όριο αποχώρησης από το εργατικό δυναμικό κατά τρία έτη, στην ηλικία των 62-63 ετών. Εκτός αυτού, περιγράφει σε γενικές γραμμές περαιτέρω μέτρα μείωσης της επίμονα υψηλής διαρθρωτικής ανεργίας. Η συλλογική σύμβαση εργασίας που συνάφθηκε στα τέλη Νοεμβρίου 2004 σε συνδυασμό με φορολογικές περικοπές αναμένεται ότι θα αυξήσει τον δυναμισμό της οικονομίας και ότι θα ενισχύσει τη δημιουργία απασχόλησης. Τόσο τα μέτρα που έλαβε όσο και εκείνα που πρότεινε η κυβέρνηση πρέπει, πράγματι, να αυξήσουν τη δυνητική ανάπτυξη και να ενισχύσουν περαιτέρω τη διατηρησιμότητα των δημόσιων οικονομικών της χώρας.-  Η Φινλανδία φαίνεται ότι είναι σε ευνοϊκή θέση από άποψη μακροπρόθεσμης διατηρησιμότητας των δημόσιων οικονομικών, παρά το προβλεπόμενο σημαντικό δημοσιονομικό κόστος της δημογραφικής γήρανσης. Η στρατηγική που περιγράφεται στο πρόγραμμα έχει ευρείες βάσεις και συνίσταται στην περαιτέρω εξυγίανση του χρέους και σε διαρθρωτικές μεταρρυθμίσεις π.χ. περαιτέρω πρόοδο στη μεταρρύθμιση των συντάξεων και μέτρα για την αύξηση του ορίου συνταξιοδότησης. Τόσο οι πραγματοποιηθείσες όσο και οι προγραμματιζόμενες διαρθρωτικές μεταρρυθμίσεις πρέπει να έχουν θετική επίδραση στα δημόσια οικονομικά της χώρας.-  Συνολικά, οι οικονομικές πολιτικές του επικαιροποιημένου προγράμματος παρουσιάζουν γενικά συνοχή με τις συστάσεις των Γενικών προσανατολισμών οικονομικής πολιτικής για τη χώρα στον τομέα των δημόσιων οικονομικών. Συγκεκριμένα, τα πολυετή ανώτατα όρια δαπανών που τέθηκαν σε ισχύ το 2003 φαίνεται ότι απέδωσαν ικανοποιητικούς καρπούς το πρώτο έτος εφαρμογής, δηλαδή το 2004, κατά το οποίο οι τελικές δημοσιονομικές δαπάνες ήταν κάτω από το ανώτατο όριο. Εκτιμάται ότι οι δαπάνες βρίσκονται, επίσης, εντός των ανώτατων ορίων στον προϋπολογισμό του 2005. Λόγω των σχετικών πολιτικών δεσμεύσεων προβλέπεται ότι το εν λόγω πλαίσιο δαπανών θα τηρηθεί.Με βάση την ανωτέρω εκτίμηση, η Επιτροπή ενέκρινε τη συνημμένη σύσταση για την έκδοση γνώμης του Συμβουλίου σχετικά με την επικαιροποίηση του προγράμματος σταθερότητας της Φινλανδίας και τη διαβιβάζει στο Συμβούλιο.Σύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 Για το επικαιροποιημένο πρόγραμμα σταθερότητας της Φινλανδίας, 2004-2008ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[4], και ιδίως το άρθρο 5 παράγραφος 3,τη σύσταση της Επιτροπής,μετά από διαβούλευση με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:Στις [17 Φεβρουαρίου 2005] το Συμβούλιο εξέτασε το επικαιροποιημένο πρόγραμμα της Φινλανδίας για την περίοδο 2004-2008. Το επικαιροποιημένο πρόγραμμα ανταποκρίνεται γενικά στις απαιτήσεις του αναθεωρημένου «Κώδικα Δεοντολογίας όσον αφορά το περιεχόμενο και τη μορφή των προγραμμάτων σταθερότητας και σύγκλισης». Ορισμένες μεταβλητές σχετικά με τις βασικές παραδοχές δεν περιλαμβάνονται σε αυτό. Ως εκ τούτου η Φινλανδία καλείται να συμμορφωθεί πλήρως με τις απαιτήσεις περί πληροφοριακών στοιχείων.Το μακροοικονομικό σενάριο στο οποίο βασίζεται το πρόγραμμα προβλέπει ότι ο ρυθμός αύξησης του πραγματικού ΑΕΠ θα υποχωρήσει από 3,2% το 2004, σε 2,4 % του ΑΕΠ για το υπόλοιπο της περιόδου που καλύπτει το πρόγραμμα. Βάσει των διαθέσιμων πληροφοριών το σενάριο αυτό φαίνεται ότι αντικατοπτρίζει μάλλον επιφυλακτικές αναπτυξιακές παραδοχές. Οι προβλέψεις του προγράμματος όσον αφορά τον πληθωρισμό είναι ρεαλιστικές και ανταποκρίνονται στις εκτιμήσεις των υπηρεσιών της Επιτροπής.Με βάση ένα προβλεπόμενο ετήσιο πλεόνασμα γενικής κυβέρνησης κατά μέσο όρο 2% του ΑΕΠ, το επικαιροποιημένο πρόγραμμα προβλέπει ότι η δημοσιονομική κατάσταση θα διατηρηθεί σε άνετα επίπεδα καθ’ όλη την περίοδο που καλύπτει το πρόγραμμα. Το πλεόνασμα οφείλεται ουσιαστικά στα ταμεία κοινωνικής ασφάλισης, ενώ προβλέπεται ότι τα οικονομικά της κεντρικής κυβέρνησης, που σήμερα είναι ισοσκελισμένα, θα εμφανίσουν μικρά ελλείμματα την περίοδο 2005-2007. Στόχος είναι η επαναφορά των οικονομικών της κεντρικής κυβέρνησης σε ισοσκελισμένη κατάσταση το 2007. Προς τούτο η κυβέρνηση καθόρισε ετήσια όρια δαπανών για την περίοδο 2004-2007. Σε σύγκριση με το προηγούμενο επικαιροποιημένο πρόγραμμα, οι προβλέψεις ως προς το πλεόνασμα γενικής κυβέρνησης για την περίοδο 2004-2007 παραμένουν σχεδόν αμετάβλητες.Μολονότι η Φινλανδία θα διατηρήσει ένα ευνοϊκό πλεόνασμα στον δημόσιο τομέα, το δημοσιονομικό αποτέλεσμα ενδέχεται να είναι χειρότερο από το προβλεπόμενο εξαιτίας του ότι η βασική δημοσιονομική τάση που παρουσιάζεται στο επικαιροποιημένο πρόγραμμα περιλαμβάνει εν μέρει μόνον τις ύψους 1,7 δισεκατ. ευρώ φορολογικές περικοπές που ισοδυναμούν με 1,2% του ΑΕΠ και συμπληρώνουν την διάρκειας δυόμισι ετών γενική συλλογική σύμβαση εργασίας που συνάφθηκε στα τέλη Νοεμβρίου 2004. Καθώς δεν έχουν ανακοινωθεί σχέδια για περαιτέρω συγκράτηση των δαπανών την περίοδο 2005-2007, το έλλειμμα της κεντρικής κυβέρνησης μεταξύ 2005 και 2007 θα είναι μεγαλύτερο από ό,τι αναφέρεται στο πρόγραμμα, εκτός εάν ληφθούν μέτρα αύξησης των εσόδων, πράγμα το οποίο, επίσης, θα συμβάλλει στη μείωση του πλεονάσματος της γενικής κυβέρνησης. Η κυβέρνηση εκτιμά ότι η συλλογική σύμβαση εργασίας σε συνδυασμό με τις φορολογικές περικοπές θα επιφέρει μείωση του πλεονάσματος γενικής κυβέρνησης κατά 0,3 εκατοστιαίες μονάδες, στο 1,9% περίπου του ΑΕΠ το 2007. Ωστόσο, η κυβέρνηση θεωρεί ότι η εν λόγω δέσμη μέτρων θα ενισχύσει τον δυναμισμό της οικονομίας καθώς θα βελτιώσει το αναπτυξιακό δυναμικό και τη δημιουργία απασχόλησης και με τον τρόπο αυτόν θα αυξήσει την ικανότητα αύξησης των εσόδων.Με βάση την εν λόγω εκτίμηση όσον αφορά τους κινδύνους, ο δημοσιονομικός προσανατολισμός του προγράμματος είναι επαρκής για την επίτευξη του μεσοπρόθεσμου στόχου που καθορίζεται στο Σύμφωνο Σταθερότητας και Ανάπτυξης, δηλαδή την επίτευξη σχεδόν ισοσκελισμένης δημοσιονομικής θέσης την περίοδο 2004-2008. Παρέχει δε επαρκές περιθώριο ασφαλείας ώστε το έλλειμμα να μην υπερβεί την τιμή αναφοράς 3% του ΑΕΠ υπό κανονικές συνθήκες μακροοικονομικών διακυμάνσεων την περίοδο 2004-2008.Υπολογίζεται ότι το 2004 ο δείκτης χρέους ανήλθε σε 44,6%, δηλαδή αρκετά κάτω από το 60% που αποτελεί την τιμή αναφοράς στη Συνθήκη. Το πρόγραμμα προβλέπει ότι ο δείκτης χρέους θα μειωθεί κατά 3,5 εκατοστιαίες μονάδες την περίοδο που καλύπτει το πρόγραμμα.Η Φινλανδία φαίνεται ότι είναι σε ευνοϊκή θέση από άποψη μακροπρόθεσμης διατηρησιμότητας των δημόσιων οικονομικών, παρά το προβλεπόμενο σημαντικό δημοσιονομικό κόστος της δημογραφικής γήρανσης. Η στρατηγική που περιγράφεται στο πρόγραμμα έχει ευρείες βάσεις και συνίσταται στην περαιτέρω εξυγίανση του χρέους και σε διαρθρωτικές μεταρρυθμίσεις π.χ. περαιτέρω πρόοδο στη μεταρρύθμιση των συντάξεων και μέτρα για την αύξηση του ορίου συνταξιοδότησης. Τόσο οι πραγματοποιηθείσες όσο και οι προγραμματιζόμενες διαρθρωτικές μεταρρυθμίσεις πρέπει να έχουν θετική επίδραση στα δημόσια οικονομικά της χώρας.Οι οικονομικές πολιτικές του επικαιροποιημένου προγράμματος παρουσιάζουν γενικά συνοχή με τους γενικούς προσανατολισμούς οικονομικής πολιτικής για τη χώρα στον τομέα των δημόσιων οικονομικών. Συγκεκριμένα, τα πολυετή ανώτατα όρια δαπανών που τέθηκαν σε ισχύ το 2003 φαίνεται ότι απέδωσαν καλά αποτελέσματα κατά το πρώτο έτος εφαρμογής, δηλαδή το 2004 κατά το οποίο οι τελικές δημοσιονομικές δαπάνες ήταν κάτω από τα ανώτατα όρια. Εκτιμάται δε, ότι οι δαπάνες σύμφωνα με τα όσα προτείνονται στον προϋπολογισμό του 2005 βρίσκονται, επίσης, εντός των εν λόγω ανώτατων ορίων. Λόγω των σχετικών πολιτικών δεσμεύσεων προβλέπεται ότι το εν λόγω πλαίσιο δαπανών θα τηρηθεί.Πίνακας: Σύγκριση βασικών μακροοικονομικών και δημοσιονομικών προβλέψεων2004 | 2005 | 2006 | 2007 | 2008 |Πραγματικό ΑΕΠ (% μεταβολής) | ΠΣ Δεκ. 2004 | 3,2 | 2,8 | 2,4 | 2,2 | 2,0 |COM Οκτ. 2004 | 3,0 | 3,1 | 2,7 | μ.δ.σ. | μ.δ.σ. |ΠΣ Νοεμ.2003 | 2,7 | 2,5 | 2,4 | 2,4 | μ.δ.σ. |Πληθωρισμός ΕνΔΤΚ (%) | ΠΣ Δεκ. 2004 | 0,2 | 1,4 | 1,8 | 1,8 | 1,8 |COM Οκτ. 2004 | 0,2 | 1,5 | 1,7 | μ.δ.σ. | μ.δ.σ. |ΠΣ Νοεμ.2003 | 0,7 | 1,3 | 1,8 | 1,8 | μ.δ.σ. |Αποτέλεσμα γενικής κυβέρνησης (% του ΑΕΠ) | ΠΣ Δεκ. 2004 | 2,0 | 1,8 | 2,1 | 2,2 | 2,0 |COM Οκτ. 2004 | 2,3 | 2,1 | 2,2 | μ.δ.σ. | μ.δ.σ. |ΠΣ Νοεμ.2003 | 1,7 | 2,1 | 2,1 | 2,2 | μ.δ.σ. |Πρωτογενές αποτέλεσμα (% του ΑΕΠ) | ΠΣ Δεκ. 20042 | 3,7 | 3,4 | 3,8 | 3,9 | 3,7 |COM Οκτ. 2004 | 4,1 | 3,9 | 3,8 | μ.δ.σ. | μ.δ.σ. |ΠΣ Νοεμ.2003 | 3,7 | 4,0 | 4,1 | 4,3 | μ.δ.σ. |Κυκλικά προσαρμοσμένο αποτέλεσμα (% του ΑΕΠ) | ΠΣ Δεκ. 20041 | 2,1 | 1,7 | 2,0 | 2,1 | 1,9 |COM Οκτ. 2004 | 2,8 | 2,3 | 2,3 | μ.δ.σ. | μ.δ.σ. |SP Noεμ. 20031 | 2,4 | 2,4 | 2,3 | 2,2 | μ.δ.σ. |Ακαθάριστο δημόσιο χρέος (% του ΑΕΠ) | ΠΣ Δεκ. 2004 | 44,6 | 43,4 | 42,5 | 41,7 | 41,1 |COM | 44,8 | 43,4 | 42,2 | μ.δ.σ. | μ.δ.σ. |ΠΣ Νοεμ.2003 | 44,7 | 44,9 | 45,0 | 44,6 | μ.δ.σ. |Σημείωση: 1Οι υπολογισμοί των υπηρεσιών της Επιτροπής έγιναν βάσει των πληροφοριών που περιλαμβάνονται στο πρόγραμμα 2 Οι φινλανδικές αρχές παρέχουν στοιχεία ως προς το πρωτογενές αποτέλεσμα βάσει των καθαρών πληρωμών τόκων και όχι βάσει των ακαθάριστων. Οι υπηρεσίες της Επιτροπής προέβησαν σε νέους υπολογισμούς με βάση τα στοιχεία του προγράμματος και χρησιμοποίησαν τα νέα αυτά στοιχεία για την αξιολόγησή του. Πηγές: Πρόγραμμα σταθερότητας (ΠΣ), φθινοπωρινές οικονομικές προβλέψεις της Επιτροπής το 2004 (COM), υπολογισμοί των υπηρεσιών της Επιτροπής. |[1] ΕΕ L 209, 2.8.1997, σ. 1. Τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.[2] Αναθεωρημένη γνώμη της Οικονομικής και Δημοσιονομικής Επιτροπής σχετικά με το περιεχόμενο και τη μορφή των προγραμμάτων σταθερότητας και σύγκλισης, που εγκρίθηκε στο Συμβούλιο Ecofin στις 10.7.2001.[3] COM(2002) 668, 27.11.2002.[4] ΕΕ L 209, 2.8.1997, σ. 1. Τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.


Avis juridique important

|

31994H0175

Σύσταση της Επιτροπής της 11ης Μαρτίου 1994 σχετικά με συντονισμένο πρόγραμμα για τον επίσημο έλεγχο των τροφίμων για το 1994

Επίσημη Εφημερίδα αριθ. L 080 της 24/03/1994 σ. 0025 - 0028

ΣΥΣΤΑΣΗ ΤΗΣ ΕΠΙΤΡΟΠΗΣ της 11ης Μαρτίου 1994 σχετικά με συντονισμένο πρόγραμμα για τον επίσημο έλεγχο των τροφίμων για το 1994 (94/175/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 155 δεύτερη περίπτωση,  την οδηγία 89/397/ΕΟΚ του Συμβουλίου της 14ης Ιουνίου 1989 σχετικά με τον επίσημο έλεγχο των τροφίμων (1), και ιδίως το άρθρο 14 παράγραφος 3,  μετά από διαβούλευση της Μόνιμης Επιτροπής Τροφίμων,  Εκτιμώντας:  ότι ενόψει της ορθής λειτουργίας της εσωτερικής αγοράς είναι αναγκαίο να καταρτιστούν συντονισμένα προγράμματα επιθεώρησης τροφίμων σε κοινοτικό επίπεδο- ότι τα προγράμματα αυτά εκτός από τη διαπίστωση της συμμόρφωσης προς την κοινοτική νομοθεσία πρέπει να ελέγχουν την καταλληλότητα των τροφίμων για κατανάλωση- ότι από την ταυτόχρονη εφαρμογή των εθνικών προγραμμάτων και των συντονισμένων προγραμμάτων μπορεί να προκύψει εμπειρία η οποία, σε μεγάλο βαθμό, λείπει επί του παρόντος,  ΣΥΝΙΣΤΑ ΣΤΑ ΚΡΑΤΗ ΜΕΛΗ ΝΑ ΛΑΒΟΥΝ ΔΕΙΓΜΑΤΑ ΤΩΝ ΑΚΟΛΟΥΘΩΝ ΠΡΟΪΟΝΤΩΝ ΚΑΙ ΝΑ ΠΡΟΒΟΥΝ ΣΕ ΑΝΑΛΥΣΗ ΤΩΝ ΚΑΘΟΡΙΣΜΕΝΩΝ ΠΑΡΑΜΕΤΡΩΝ ΕΝΤΟΣ ΤΟΥ 1994:  1. Αφλατοξίνη Β Ι σε προϊόντα που ενδέχεται να περιέχουν αφλατοξίνη Β Ι και που προορίζονται ειδικότερα για παιδιά 2. Lysteria monocytogenes σε κρεατοπολτούς (pates) που πωλούνται λιανικώς 3. Νοθεία κατεψυγμένων ιχθυοπροϊόντων 4. Νοθεία αίγειου και πρόβειου τυριού.   Αιτιολογική έκθεση του συντονισμένου προγράμματος επιθεωρήσεων για το 1994  Το συντονισμένο πρόγραμμα επιθεωρήσεων που προβλέπεται από το άρθρο 14 παράγραφος 3 της οδηγίας 89/397/ΕΟΚ θα διεξαχθεί το 1994 για δεύτερη φορά. Κατόπιν αιτήσεως των κρατών  μελών, η Επιτροπή συζήτησε επί μακρόν το πρόγραμμα του 1994 με τους τεχνικούς εμπειρογνώμονες των κρατών μελών.  Όπως και πέρσι, η επιλογή των θεμάτων βασίστηκε στα προβλήματα που συναντώνται στην Κοινότητα όσον αφορά την προστασία της δημόσιας υγείας και των συμφερόντων των καταναλωτών καθώς και την ευθύτητα στις συναλλαγές.  Για να μην επιβαρυνθεί υπέρμετρα ο προϋπολογισμός για τις εργαστηριακές δαπάνες σε ορισμένα κράτη μέλη η Επιτροπή αποφάσισε να περιοριστεί σε τέσσερα τα θέματα που θα εξετασθούν εφέτος.  Κάθε θέμα συνοδεύεται από μια υποδεικνυόμενη μέθοδο ανάλυσης. Δεν καθορίσθηκαν ενιαίες τιμές για τις δειγματοληψίες. Ο αριθμός των λαμβανομένων δειγμάτων πρέπει να είναι αρκετά μεγάλος ώστε να παρέχει γενική εικόνα της αγοράς του σχετικού τροφίμου σε  κάθε κράτος μέλος.  Ο αριθμός των δειγμάτων και οι μέθοδοι ανάλυσης που εφαρμόστηκαν θα πρέπει να αναφέρονται και να περιγράφονται εν συντομία στα απαντητικά έντυπα που επισυνάπτονται.  Ι. Αφλατοξίνη Β Ι σε προϊόντα που ενδέχεται να περιέχουν αφλατοξίνες Β Ι και που προορίζονται ειδικότερα για παιδιά Η αφλατοξίνη Β Ι είναι καρκινογόνος τοξίνη η οποία παράγεται από τους μύκητες Aspergillus flavus και Aspergillus parasiticus. Σκοπός της ανάλυσης είναι να προσδιορίσει την περιεκτικότητα σε τοξίνη των προϊόντων που ενδέχεται να περιέχουν αφλατοξίνες Β Ι  και που προορίζονται ειδικότερα για παιδιά.  ΙΙ. Lysteria monocytogenes σε κρεατοπολτούς (pates) που πωλούνται λιανικώς Η Lysteria monocytogenes αποτελεί παθογόνο μικροοργανισμό ο οποίος αναπτύσσεται στα τρόφιμα και μεταδίδεται στον άνθρωπο μέσω διαφόρων τροφίμων. Όπως προκύπτει από διάφορες έρευνες, η συχνότητα εμφανίσεως της λιστερίωσης αυξάνεται συνεχώς. Αυτό σημαίνει  κίνδυνο μολύνσεως ιδίως των παιδιών, των ηλικιωμένων, των εγκύων και των ατόμων με εξασθενημένο ανοσολογικό σύστημα.  ΙΙΙ. Νοθεία κατεψυγμένων ιχθυοπροϊόντων Τα περισσότερα ιχθυοπροϊόντα όπως οι ιχθυοκροκέτες, διαφόρων σχημάτων (επιμήκεις, σφαιρικές κ.λπ.), τα ιχθυοφιλέτα και ιχθυοκατασκευάσματα γαρίδων, καραβίδων και καβουριών παρασκευάζονται από κατεψυγμένα ιχθυοτεμάχια. Τώρα που οι τιμές ορισμένων  περιζήτητων ειδών ιχθύων όπως ο βακαλάος του Ατλαντικού και ο βακαλάος μελανόγραμμος έχουν αυξηθεί υπάρχουν ενδείξεις ότι οι παραγωγοί ιχθυοτεμαχίων αντικαθιστούν τα ακριβότερα ψάρια με φθηνότερα είδη. Η έρευνα πρέπει να εξετάσει τα είδη ιχθύων που  έχουν χρησιμοποιηθεί για την παρασκευή μιας μεγάλης ποικιλίας κατεψυγμένων ιχθυοπροϊόντων στην επισήμανση των οποίων δηλώνονται κατονομαζόμενα είδη ιχθύων. Για να περιοριστούν τα όριά της, η έρευνα αυτή πρέπει να εστιαστεί στα προϊόντα βακαλάου του  Ατλαντικού (Gadus callarias), βακαλάου μελανόγραμμου (Gadus aeglefinus) και καραβίδων.  IV. Νοθεία αίγειου και πρόβειου τυριού Η ανάλυση αυτή αποσκοπεί ειδικά στην ανίχνευση παρανόμως χρησιμοποιημένου αγελαδινού γάλακτος στην παραγωγή αίγειου και πρόβειου τυριού.  Θα εξετασθούν προϊόντα των οποίων η επισήμανη περιλαμβάνει σχετική δήλωση. Πέρα από τη δειγματοληψία και την ανάλυση ενδέχεται να απαιτηθούν επιθεωρήσεις επιχειρήσεων.  Βρυξέλλες, 11 Μαρτίου 1994.  Για την Επιτροπή Martin BANGEMANN Μέλος της Επιτροπής  (1) ΕΕ αριθ. L 186 της 30. 6. 1989, σ. 23.      ΠΑΡΑΡΤΗΜΑ


Avis juridique important

|

31971H0219

71/219/ΕΟΚ: Σύσταση της Επιτροπής, της 26ης Μαΐου 1971, που απευθύνεται στην κυβέρνηση της Γαλλικής Δημοκρατίας, σχετικά με σχέδιο διατάγματος που τροποποιεί το διάταγμα αριθ. 49-1473, της 14ης Νοεμβρίου 1949, σχετικά με τον συντονισμό των σιδηροδρομικών και οδικών μεταφορών

Επίσημη Εφημερίδα αριθ. L 134 της 20/06/1971 σ. 0002 - 0003

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Σύσταση (EE) 2016/210 του Συμβουλίου, της 12ης Φεβρουαρίου 2016, για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (όγδοου ΕΤΑ) για το οικονομικό έτος 2014

text:
               16.2.2016

               EL

               Επίσημη Εφημερίδα της Ευρωπαϊκής Ένωσης

               L 39/59

         ΣΫΣΤΑΣΗ (EE) 2016/210 ΤΟΥ ΣΥΜΒΟΥΛΊΟΥ
   της 12ης Φεβρουαρίου 2016
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (όγδοου ΕΤΑ) για το οικονομικό έτος 2014
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την τέταρτη σύμβαση ΑΚΕ-ΕΟΚ, που υπεγράφη στο Λομέ στις 15 Δεκεμβρίου 1989 (1) και τροποποιήθηκε με τη συμφωνία που υπεγράφη στον Μαυρίκιο στις 4 Νοεμβρίου 1995 (2),
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίου για τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΚ (3) («εσωτερική συμφωνία»), με την οποία συστήνεται, μεταξύ άλλων, το όγδοο Ευρωπαϊκό Ταμείο Ανάπτυξης (όγδοο ΕΤΑ), και ιδίως το άρθρο 33 παράγραφος 3,
   Έχοντας υπόψη τον δημοσιονομικό κανονισμό της 16ης Ιουνίου 1998, εφαρμοστέο στη συνεργασία για τη χρηματοδότηση της ανάπτυξης στα πλαίσια της τέταρτης σύμβασης ΑΚΕ-ΕΟΚ (4), και ιδίως τα άρθρα 66 έως 74,
   Αφού εξέτασε τον λογαριασμό διαχείρισης και τον ισολογισμό της λειτουργίας του όγδοου ΕΤΑ ως είχαν στις 31 Δεκεμβρίου 2014, καθώς και την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτήθηκαν στο πλαίσιο του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης (ΕΤΑ) για το οικονομικό έτος 2014, μαζί με τις απαντήσεις της Επιτροπής που περιέχονται στην εν λόγω ετήσια έκθεση (5),
   Εκτιμώντας τα εξής:

               (1)

               Βάσει του άρθρου 33 παράγραφος 3 της εσωτερικής συμφωνίας, η απαλλαγή από την ευθύνη για τη δημοσιονομική διαχείριση του όγδοου ΕΤΑ παρέχεται στην Επιτροπή από το Ευρωπαϊκό Κοινοβούλιο έπειτα από σύσταση του Συμβουλίου.

               (2)

               Η εκτέλεση των εργασιών του όγδοου ΕΤΑ από την Επιτροπή κατά το οικονομικό έτος 2014 ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του όγδοου ΕΤΑ για το οικονομικό έτος 2014.

      Βρυξέλλες, 12 Φεβρουαρίου 2016.

            Για το Συμβούλιο

            Ο Πρόεδρος

         J.R.V.A. DIJSSELBLOEM

      (1)  ΕΕ L 229 της 17.8.1991, σ. 3.

      (2)  ΕΕ L 156 της 29.5.1998, σ. 3.

      (3)  ΕΕ L 156 της 29.5.1998, σ. 108.

      (4)  ΕΕ L 191 της 7.7.1998, σ. 53.

      (5)  ΕΕ C 373 της 10.11.2015, σ. 289.


title: Σύσταση του Συμβουλίου, της 11ης Ιουλίου 2017, σχετικά με το εθνικό πρόγραμμα μεταρρυθμίσεων των Κάτω Χωρών για το 2017 και τη διατύπωση γνώμης του Συμβουλίου σχετικά με το πρόγραμμα σταθερότητας των Κάτω Χωρών για το 2017

text:
               9.8.2017

               EL

               Επίσημη Εφημερίδα της Ευρωπαϊκής Ένωσης

               C 261/79

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 11ης Ιουλίου 2017
   σχετικά με το εθνικό πρόγραμμα μεταρρυθμίσεων των Κάτω Χωρών για το 2017 και τη διατύπωση γνώμης του Συμβουλίου σχετικά με το πρόγραμμα σταθερότητας των Κάτω Χωρών για το 2017
   (2017/C 261/18)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 16 Νοεμβρίου 2016 η Επιτροπή εξέδωσε την ετήσια επισκόπηση της ανάπτυξης, με την οποία σηματοδοτήθηκε η έναρξη του Ευρωπαϊκού Εξαμήνου του 2017 για τον συντονισμό των οικονομικών πολιτικών. Οι προτεραιότητες της ετήσιας επισκόπησης της ανάπτυξης εγκρίθηκαν από το Ευρωπαϊκό Συμβούλιο στις 9-10 Μαρτίου 2017. Στις 16 Νοεμβρίου 2016, βάσει του κανονισμού (ΕΕ) αριθ. 1176/2011, η Επιτροπή εξέδωσε την έκθεση του μηχανισμού επαγρύπνησης, στην οποία οι Κάτω Χώρες συγκαταλέγονται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση. Την ίδια ημέρα η Επιτροπή εξέδωσε επίσης σύσταση για σύσταση του Συμβουλίου σχετικά με την οικονομική πολιτική της ζώνης του ευρώ. Η σύσταση αυτή εγκρίθηκε από το Ευρωπαϊκό Συμβούλιο στις 9-10 Μαρτίου 2017. Στις 21 Μαρτίου 2017 το Συμβούλιο εξέδωσε τη σύσταση για την οικονομική πολιτική της ζώνης του ευρώ («σύσταση για τη ζώνη του ευρώ») (3).

               (2)

               Ως κράτος μέλος με νόμισμα το ευρώ και λαμβανομένης υπόψη της στενής διασύνδεσης των οικονομιών της οικονομικής και νομισματικής ένωσης, οι Κάτω Χώρες θα πρέπει να διασφαλίσουν την πλήρη και έγκαιρη εφαρμογή των συστάσεων για τη ζώνη του ευρώ, όπως αντικατοπτρίζεται στις κατωτέρω συστάσεις 1 και 2.

               (3)

               Η έκθεση χώρας του 2017 για τις Κάτω Χώρες δημοσιεύτηκε στις 22 Φεβρουαρίου 2017. Στην έκθεση αξιολογήθηκε η πρόοδος των Κάτω Χωρών όσον αφορά την εφαρμογή των συστάσεων ανά χώρα που εκδόθηκαν από το Συμβούλιο στις 12 Ιουλίου 2016, η συνέχεια που δόθηκε στις συστάσεις ανά χώρα που είχαν εκδοθεί κατά τα προηγούμενα έτη και η πρόοδος των Κάτω Χωρών ως προς την επίτευξη των εθνικών στόχων στο πλαίσιο της στρατηγικής «Ευρώπη 2020». Επιπλέον, η έκθεση περιλάμβανε εμπεριστατωμένη επισκόπηση δυνάμει του άρθρου 5 του κανονισμού (ΕΕ) αριθ. 1176/2011, τα αποτελέσματα της οποίας δημοσιεύθηκαν επίσης στις 22 Φεβρουαρίου 2017. Από την ανάλυσή της η Επιτροπή κατέληξε στο συμπέρασμα ότι οι Κάτω Χώρες εμφανίζουν μακροοικονομικές ανισορροπίες. Οι Κάτω Χώρες εμφανίζουν το μεγαλύτερο τριετές μέσο πλεόνασμα του ισοζυγίου τρεχουσών συναλλαγών σε σχέση με το ΑΕγχΠ μεταξύ των κρατών μελών της ζώνης του ευρώ. Το πλεόνασμα συνεπάγεται μη βέλτιστη κατανομή των πόρων, αποκλείοντας ευκαιρίες για ενίσχυση της ανάπτυξης και της ευημερίας. Το διαθέσιμο εισόδημα των νοικοκυριών συρρικνώνεται εξαιτίας της υψηλής υποχρεωτικής επιβάρυνσης. Το ιδιωτικό χρέος είναι υψηλό, ειδικότερα το απόθεμα χρέους των νοικοκυριών για ενυπόθηκα δάνεια. Οι μακροσκελείς ισολογισμοί των νοικοκυριών ενισχύουν την ευπάθεια στους χρηματοοικονομικούς κραδασμούς. Ιδιαίτερα σημαντική είναι η ανάγκη να αναληφθεί δράση προκειμένου να μειωθεί ο κίνδυνος δυσμενών επιπτώσεων στην ολλανδική οικονομία και, λόγω του μεγέθους και της διασυνοριακής σημασίας της, στην οικονομική και νομισματική ένωση.

               (4)

               Στις 26 Απριλίου 2017 οι Κάτω Χώρες υπέβαλαν το εθνικό πρόγραμμα μεταρρυθμίσεων για το 2017 και το πρόγραμμα σταθερότητας για το 2017. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (5)

               Οι σχετικές συστάσεις ανά χώρα ελήφθησαν υπόψη στον προγραμματισμό των ευρωπαϊκών διαρθρωτικών και επενδυτικών ταμείων (ΕΔΕΤ) για την περίοδο 2014-2020. Όπως προβλέπεται στο άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (4), όταν είναι αναγκαίο για τη στήριξη της εφαρμογής των σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να επανεξετάσει και να προτείνει τροποποιήσεις στην οικεία συμφωνία εταιρικής σχέσης και στα σχετικά προγράμματα. Η Επιτροπή έχει παράσχει περαιτέρω λεπτομέρειες σχετικά με το πώς θα μπορούσε να κάνει χρήση της διάταξης αυτής σε κατευθυντήριες γραμμές για την εφαρμογή των μέτρων που συνδέουν την αποτελεσματικότητα των ΕΔΕΤ με την υγιή οικονομική διακυβέρνηση.

               (6)

               Οι Κάτω Χώρες υπάγονται επί του παρόντος στο προληπτικό σκέλος του συμφώνου σταθερότητας και ανάπτυξης και υπόκεινται στον κανόνα για το χρέος. Στο πρόγραμμα σταθερότητας για το 2017 η κυβέρνηση σχεδιάζει αύξηση του πλεονάσματος γενικής κυβέρνησης από 0,5 % του ΑΕγχΠ το 2017 σε 1,3 % του ΑΕγχΠ το 2020. Ο μεσοπρόθεσμος δημοσιονομικός στόχος —που συνίσταται σε διαρθρωτικό έλλειμμα 0,5 % του ΑΕγχΠ— εξακολουθεί να τηρείται με ένα περιθώριο απόκλισης καθ’ όλη την περίοδο του προγράμματος. Σύμφωνα με το πρόγραμμα σταθερότητας για το 2017, ο δείκτης του χρέους γενικής κυβέρνησης προς το ΑΕγχΠ προβλέπεται να μειωθεί σε 58,5 % το 2017, κάτω από την τιμή αναφοράς της Συνθήκης, ήτοι 60 % του ΑΕγχΠ. Η κυβέρνηση προβλέπει περαιτέρω μείωση του δείκτη του χρέους γενικής κυβέρνησης στο 49,3 % του ΑΕγχΠ το 2020. Το μακροοικονομικό σενάριο στο οποίο στηρίζονται οι εν λόγω δημοσιονομικές προβλέψεις είναι ευλογοφανές. Με βάση τις εαρινές προβλέψεις της Επιτροπής για το 2017, το διαρθρωτικό ισοζύγιο προβλέπεται να αυξηθεί από 0,2 % του ΑΕγχΠ το 2017 σε 0,4 % του ΑΕγχΠ το 2018, υπερβαίνοντας έτσι τον μεσοπρόθεσμο δημοσιονομικό στόχο. Το χρέος γενικής κυβέρνησης προβλέπεται να παραμείνει σε σταθερή πτωτική πορεία πέρα από τις απαιτήσεις του κανόνα για το χρέος. Σε γενικές γραμμές, το Συμβούλιο είναι της γνώμης ότι οι Κάτω Χώρες αναμένεται να συμμορφωθούν με τις διατάξεις του συμφώνου σταθερότητας και ανάπτυξης το 2017 και το 2018. Την ίδια στιγμή, χωρίς παρέκκλιση από τον μεσοπρόθεσμο στόχο, εξακολουθεί να υπάρχει περιθώριο για στήριξη της δυνητικής ανάπτυξης και της εγχώριας ζήτησης με χρήση δημοσιονομικών και διαρθρωτικών πολιτικών, περιλαμβανομένων των επενδύσεων στην έρευνα και την ανάπτυξη, και με τη δημιουργία των προϋποθέσεων για μεγαλύτερη αύξηση των πραγματικών μισθών, λαμβανομένων υπόψη των συνεχιζόμενων εξωτερικών ανισορροπιών.

               (7)

               Η πρόσφατη αύξηση της απασχόλησης μπορεί να αποδοθεί σε μεγάλο βαθμό στην αύξηση του αριθμού των ατόμων που απασχολούνται με συμβάσεις ορισμένου χρόνου και του αριθμού των αυτοαπασχολουμένων. Το υψηλό και αυξανόμενο ποσοστό συμβάσεων ορισμένου χρόνου, καθώς και η ραγδαία αύξηση της αυτοαπασχόλησης χωρίς μισθωτούς ερμηνεύονται από τις μεγάλες διαφορές που διαπιστώνονται στην ισχύουσα εργατική νομοθεσία, την προστασία των εργαζομένων και τη φορολογική και ασφαλιστική νομοθεσία. Αν και έχουν ληφθεί ορισμένα μέτρα, κάποιοι από τους παράγοντες αυτούς εξακολουθούν να δημιουργούν οικονομικό κίνητρο για να αρχίσουν οι εργαζόμενοι να εργάζονται ως αυτοαπασχολούμενοι ή ευνοούν την πρόσληψή τους με συμβάσεις ορισμένου χρόνου. Η κατάσταση αυτή ενδέχεται να έχει εξαιρετικά σοβαρές στρεβλωτικές επιπτώσεις στο περιθώριο της αγοράς εργασίας και έχει ενδεχομένως συμβάλει στην παρατηρούμενη συγκράτηση της συνολικής αύξησης των πραγματικών μισθών. Οι αυτοαπασχολούμενοι ασφαλίζονται συχνότερα για χαμηλότερα ποσά έναντι της αναπηρίας, της ανεργίας και του γήρατος. Αυτό θα μπορούσε να επηρεάσει μακροπρόθεσμα τη βιωσιμότητα του συστήματος κοινωνικής ασφάλισης. Η επιβολή μέτρων για την αντιμετώπιση της εικονικής αυτοαπασχόλησης αναστέλλεται μέχρι το 2018. Η κατάσταση όσον αφορά την απασχόληση ατόμων που προέρχονται από οικογένειες μεταναστών παραμένει σημαντική πρόκληση. Το ποσοστό απασχόλησης των μεταναστών που έχουν γεννηθεί εκτός της ΕΕ είναι κατά 20 ποσοστιαίες μονάδες χαμηλότερο από το ποσοστό των ατόμων που έχουν γεννηθεί στις Κάτω Χώρες, μικρό μόνο μέρος των οποίων εξηγείται από διαφορές ως προς την ηλικία και το μορφωτικό επίπεδο.

               (8)

               Κατά τα τελευταία έτη η αύξηση του ποσοστού αποταμίευσης των νοικοκυριών οφείλεται εν μέρει σε μεγαλύτερη εξοικονόμηση στον δεύτερο πυλώνα του συνταξιοδοτικού συστήματος (υποχρεωτική συμπληρωματική ιδιωτική ασφάλιση), στην οποία συνέβαλε το κανονιστικό περιβάλλον. Ο κατάλληλος επιμερισμός του κόστους και των κινδύνων εντός και μεταξύ των γενεών, πέραν των εγκριθέντων κανόνων σχετικά με την τιμαριθμική αναπροσαρμογή και τα χρηματοδοτικά περιθώρια ασφαλείας (πλαίσιο χρηματοοικονομικής αξιολόγησης), αναμένεται να βοηθήσει τα νοικοκυριά να κατανέμουν τα οικονομικά τους με τρόπους περισσότερο φιλικούς προς την ανάπτυξη. Η κυβέρνηση ανακοίνωσε την πρόθεσή της να προβεί σε ουσιαστική μεταρρύθμιση του δεύτερου συνταξιοδοτικού πυλώνα, προκειμένου να βελτιωθεί η κάλυψη και να δημιουργηθεί ένα σύστημα περισσότερο διαφανές και ευέλικτο και αναλογιστικά δικαιότερο.

               (9)

               Δυσκαμψίες και στρεβλωτικά κίνητρα που έχουν συσσωρευτεί επί δεκαετίες διαμορφώνουν συνήθειες όσον αφορά τη χρηματοδότηση στέγης και τις τομεακές αποταμιεύσεις. Η τάση των νοικοκυριών να λαμβάνουν μεγάλα ενυπόθηκα δάνεια με εγγύηση ακίνητα αντανακλά σε μεγάλο βαθμό μακροχρόνια φορολογικά κίνητρα, ιδίως την πλήρη έκπτωση των τόκων των ενυπόθηκων δανείων. Παρά την ενίσχυση της οικονομικής ανάκαμψης, μετά το 2012 δεν έχουν ληφθεί άλλα μέτρα για την αντιμετώπιση αυτής της τάσης.

               (10)

               Οι επενδύσεις μειώθηκαν σημαντικά κατά τη διάρκεια της οικονομικής κρίσης και έκτοτε ανέκαμψαν μόνον εν μέρει. Η αδυναμία στις επενδύσεις στο σύνολο της οικονομίας φαίνεται να έχει έντονα κυκλικό χαρακτήρα και οφείλεται στην ύφεση της αγοράς στέγης, καθώς και στις επιλογές στον τομέα της δημοσιονομικής εξυγίανσης. Παρόλο που τα εμπόδια για τις επενδύσεις φαίνονται αμελητέα, οι διαδικασίες για την έκδοση οικοδομικών αδειών είναι σχετικά χρονοβόρες. Το χαμηλό επίπεδο των επενδύσεων σε ανανεώσιμες πηγές ενέργειας φαίνεται να συνδέεται με τη δυναμική της αγοράς κατά το παρελθόν, την αβεβαιότητα που επικρατεί στην αγορά, καθώς και ρυθμιστικούς παράγοντες. Οι δημόσιες και ιδιωτικές δαπάνες για Ε & Α είναι χαμηλές, αν ληφθούν υπόψη το μορφωτικό επίπεδο, οι εκπαιδευτικές επιδόσεις και η οικονομική ανάπτυξη, σε σύγκριση με τα κράτη μέλη με τις καλύτερες επιδόσεις. Οι κρατικές δαπάνες στον τομέα παραμένουν στάσιμες από το 2014, ενώ οι ιδιωτικές δαπάνες για Ε & Α παραμένουν χαμηλές. Δεν έχει σημειωθεί καμία πρόοδος όσον αφορά τη σχετική σύσταση του Συμβουλίου από το 2016.

               (11)

               Στο πλαίσιο του Ευρωπαϊκού Εξαμήνου του 2017 η Επιτροπή προέβη σε ολοκληρωμένη ανάλυση της οικονομικής πολιτικής των Κάτω Χωρών και τη δημοσίευσε στην έκθεση του 2017 για τη χώρα. Επίσης, αξιολόγησε το πρόγραμμα σταθερότητας για το 2017 και το εθνικό πρόγραμμα μεταρρυθμίσεων για το 2017, καθώς και τη συνέχεια που δόθηκε στις συστάσεις που είχαν απευθυνθεί προς τις Κάτω Χώρες κατά τα προηγούμενα έτη. Έλαβε υπόψη όχι μόνο τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στις Κάτω Χώρες, αλλά και τη συμμόρφωσή τους με τους ενωσιακούς κανόνες και τις κατευθύνσεις, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε ενωσιακό επίπεδο κατά τη διαμόρφωση μελλοντικών εθνικών αποφάσεων.

               (12)

               Λαμβάνοντας υπόψη την παρούσα αξιολόγηση, το Συμβούλιο εξέτασε το πρόγραμμα σταθερότητας για το 2017 και είναι της γνώμης (5) ότι οι Κάτω Χώρες αναμένεται να συμμορφωθούν με το σύμφωνο σταθερότητας και ανάπτυξης.

               (13)

               Υπό το πρίσμα της εμπεριστατωμένης επισκόπησης της Επιτροπής και της εν λόγω αξιολόγησης, το Συμβούλιο εξέτασε το εθνικό πρόγραμμα μεταρρυθμίσεων για το 2017 και το πρόγραμμα σταθερότητας για το 2017. Οι συστάσεις που απηύθυνε σύμφωνα με το άρθρο 6 του κανονισμού (ΕΕ) αριθ. 1176/2011 αποτυπώνονται κατωτέρω στις συστάσεις 1 και 2 για τις Κάτω Χώρες,

         ΣΥΝΙΣΤΑ στις Κάτω Χώρες να λάβουν μέτρα το 2017 και το 2018 προκειμένου:

               1.

               Με ταυτόχρονη τήρηση του μεσοπρόθεσμου στόχου, να χρησιμοποιήσουν δημοσιονομικές και διαρθρωτικές πολιτικές για τη στήριξη της δυνητικής ανάπτυξης και της εγχώριας ζήτησης, περιλαμβανομένων των επενδύσεων στην έρευνα και την ανάπτυξη. Να λάβουν μέτρα για τη μείωση των στρεβλώσεων που εξακολουθούν να υπάρχουν στην αγορά στέγης και της μεροληπτικής μεταχείρισης του χρέους των νοικοκυριών, ιδίως με τη μείωση της έκπτωσης φόρου για τους τόκους ενυπόθηκων δανείων.

               2.

               Να άρουν τα εναπομένοντα εμπόδια στην πρόσληψη προσωπικού με συμβάσεις αορίστου χρόνου. Να αντιμετωπίσουν τη μεγάλη αύξηση των αυτοαπασχολουμένων χωρίς υπαλλήλους, μεταξύ άλλων με τη μείωση των φορολογικών στρεβλώσεων που ευνοούν την αυτοαπασχόληση, χωρίς να θέτουν σε κίνδυνο την επιχειρηματικότητα και προωθώντας την πρόσβαση των αυτοαπασχολουμένων σε οικονομικά προσιτή κοινωνική προστασία. Βάσει της ευρείας προπαρασκευαστικής διαδικασίας που έχει ήδη δρομολογηθεί, να λάβουν μέτρα ώστε ο δεύτερος πυλώνας του συνταξιοδοτικού συστήματος να χαρακτηρίζεται από μεγαλύτερη διαφάνεια, να εξασφαλίζει δικαιότερη μεταχείριση των γενεών και να είναι πιο ανθεκτικός στους κλυδωνισμούς. Να δημιουργήσουν τις προϋποθέσεις για την προώθηση μεγαλύτερης αύξησης των πραγματικών μισθών, με σεβασμό του ρόλου των κοινωνικών εταίρων.

      Βρυξέλλες, 11 Ιουλίου 2017.

            Για το Συμβούλιο

            Ο Πρόεδρος

         T. TÕNISTE

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  ΕΕ C 92 της 24.3.2017, σ. 1.

      (4)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).

      (5)  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97.